નવી દિલ્હી, 22 ઑગસ્ટ : સંત આસારામ પર લાગેલા બળાત્કારના આરોપને લઇને પોલીસ તપાસ શરૂ પણ નથી થઇ અને મધ્ય પ્રદેશની પૂર્વ મુખ્યમંત્રી અને બીજેપીની વરિષ્ઠ નેતા ઉમા ભારતીએ તેમને ક્લીન ચિટ આપી દીધી છે. તેમણે સંત આસારામને નિર્દોષ ગણાવ્યા અને ગાંધી પરિવાર પર નિશાનો સાધતા જણાવ્યું કે સંત આસારામ બાપુ નિર્દોષ છે. સોનિયા ગાંધી અને રાહુલ ગાંધીના વિરોધની તેમને સજા મળી છે. કોંગ્રેસ શાસિત રાજ્યમાં તેમની પર ખોટો કેસ દાખલ કરવામાં આવ્યો હતો. તેમણે જણાવ્યું કે સંત સમાજ તેમની સાથે છે.